section_heading: Ime
paragraph_text: Postoje dvije teorije o nastanku imena grada. Jedna govori da je mjesto nazvano po vođama Voortrekkera Pietu Retiefu i Gertu (Gerrit) Maritzu. Druga teorija govori da je grad nazvan samo po Pietu Retiefu jer je njegovo puno ime bilo Pieter Maurits Retief. Retiefa je ubio kralj Dingane koji je bio nasljednik zuluskog kralja Šake. Maritz je poginuo u borbi protiv Zulua kod Bloukranza što je nekoliko stotina kilometara od današnjeg Pietermaritzburga, tako da nikad nije ni došao u to područje. Godine 1938., službeno je odlučeno da se naziv Maritz koristi u slavu na Gerta Maritza.